Corli en Joe se troue was nou vir jou 'n ware bruilofsfees soos van ouds ..... behalwe dat daar absoluut NIKS "oudtyds" is aan die twee nie! By hierdie troue was daar geen aansit nie. Geen tierlantyntjies nie. Die fokus was volledig op hulle twee se ongekunstelde liefde vir mekaar en die mense vir wie hulle lief is en met wie hulle hul lewens deel. En dis dit. 'n Vriendin het Corli se hare en grimering gedoen en die res het sy ALLES self gedoen. Die versiering van die saal was als haar idees en alles is handgemaak met die hulp van haar ma en twee sussies. Selfs die blomme het hulle 'n paar dae voor die troue in die veld gaan pluk en in botteltjies rangskik. Die vetplantjies wat elke gas as geskenkie gekry het, het sy en Joe maande voor die tyd al begin kweek en die hout [...]
Dit is altyd 'n plesier om die pragtige gesin by hulle prentjie mooi huis af te neem. Nou soveel te meer wat daar twee borrelende rooikop seuntjies is! Die twee boeties is net te oulik vir woorde en dis so dierbaar om te sien hoe klein Sion reeds 'n heldeverering vir sy ouboet het en hom alles wil nadoen. Wat 'n voorreg!
Die Engelbrechts het onlangs nog 'n pragtige seuntjie ryker geword en dis vir my so 'n groot voorreg om ook hierdie mylpaal in hulle gesinslewe te kon vasvang. Met so 'n leefstylsessie word 'n tipiese dag in hulle lewens uitgebeeld presies soos dit nou is. Kompleet met 'n babatjie wat nie wil slaap nie en 'n ouboet wat bars uit sy nate van trots, opwinding en 'n bietjie onsekerheid oor sy nuwe boetie. 'n Nuwe baba sorg ook vir ekstra spesiale tye vir ouboet saam met Pappa en dit was so lekker om die twee se dinosaurus avonture te aanskou. En het die twee beeldskone rooikop seuntjies nie die mooiste kamers nie! Baie dankie Annalize en Johann dat ek julle weer kon afneem. Dis vir my so lekker! Geniet die foto's!
Dis vir my 'n reuse voorreg om 'n gesin se mylpale te kan dokumenteer. In die Smith's se geval het ons hulle swangerskap, pasgebore baba en nou Alexander se een jaar oud foto's geneem teen dieselfde agtergrond - in hulle huis en op hulle gusnteling strand (waar Alexander vir seker in sy pa se Surf-spore gaan volg!) Dan kan mens so mooi sien hoe die gesin, die huis en die honde moes groei en aanpas by die nuwe mensie wat by hulle aangesluit het. En wat 'n fees is dit nie! Hierdie klein mannetjie loop oor van persoonlikheid, energie en selfvertroue en hou hulle behoorlik op hulle tone! Geniet hom!